ข้อบังคับมหาวิทยาลัยเทคโนโลยีสุรนารีข้อบังคับมหาวิทยาลัยเทคโนโลยีสุรนารีว่าด้วยเครื่องแต่งกายนักศึกษามหาวิทยาลัยเทคโนโลยีสุรนารีพ.ศ. ๒๕๔๕ โดยที่เป็นการสมควรปรับปรุงข้อบังคับมหาวิทยาลัยเทคโนโลยีสุรนารีว่าด้วยเครื่องแต่งกายนักศึกษามหาวิทยาลัยเทคโนโลยีสุรนารี พ.ศ. ๒๕๔๔ให้เหมาะสมยิ่งขึ้น ฉะนั้น อาศัยอำนาจตามความในมาตรา ๑๖ (๒) และมาตรา ๕๒แห่งพระราชบัญญัติมหาวิทยาลัยเทคโนโลยีสุรนารี พ.ศ. ๒๕๓๓ประกอบกับมติสภามหาวิทยาลัยเทคโนโลยีสุรนารี ในการประชุมครั้งที่ ๓/๒๕๔๕เมื่อวันที่ ๑๑ พฤษภาคม ๒๕๔๕ จึงออกข้อบังคับว่าด้วยเครื่องแต่งกายนักศึกษา มหาวิทยาลัยเทคโนโลยีสุรนารีไว้ดังต่อไปนี้ข้อ๑ ข้อบังคับนี้เรียกว่า ข้อบังคับมหาวิทยาลัยเทคโนโลยีสุรนารีว่าด้วยเครื่องแต่งกายนักศึกษามหาวิทยาลัยเทคโนโลยีสุรนารี พ.ศ. ๒๕๔๕ข้อ๒[๑]ข้อบังคับนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ๓ให้ยกเลิกข้อบังคับมหาวิทยาลัยเทคโนโลยีสุรนารีว่าด้วยเครื่องแต่งกายนักศึกษามหาวิทยาลัยเทคโนโลยีสุรนารี พ.ศ. ๒๕๔๔บรรดาข้อบังคับระเบียบ ข้อกำหนด ประกาศ มติ หรือคำสั่งอื่นใดในส่วนที่กำหนดไว้แล้วในข้อบังคับนี้หรือซึ่งขัดหรือแย้งกับข้อบังคับนี้ให้ใช้ข้อบังคับนี้แทนข้อ๔ ในข้อบังคับนี้มหาวิทยาลัย หมายถึง มหาวิทยาลัยเทคโนโลยีสุรนารีอธิการบดี หมายถึงอธิการบดีมหาวิทยาลัยเทคโนโลยีสุรนารีนักศึกษา หมายถึงนักศึกษามหาวิทยาลัยเทคโนโลยีสุรนารีข้อ๕ ให้เครื่องแต่งกายของนักศึกษา มี ๓ประเภท สำหรับใช้แต่งในโอกาสต่าง ๆ ดังนี้(๑)เครื่องแต่งกายปกติ ใช้สำหรับแต่งในเวลาเรียนปกติ เวลาสอบและติดต่อหรือใช้บริการจากหน่วยงานต่าง ๆ ของมหาวิทยาลัย(๒)เครื่องแต่งกายในงานพิธี ใช้สำหรับแต่งในงานราชพิธี รัฐพิธีหรือตามคำสั่งของมหาวิทยาลัย(๓)เครื่องแต่งกายในการปฏิบัติงานใช้สำหรับแต่งในห้องทดลองหรือโรงฝึกงานของมหาวิทยาลัยข้อ๖เครื่องแต่งกายปกติสำหรับนักศึกษาชาย ควรมีลักษณะดังต่อไปนี้(๑)เสื้อเชิ้ตสีขาวหรือสีอ่อน ไม่มีลวดลายตัวเสื้อมีความยาวเพียงพอสำหรับให้กางเกงทับได้โดยเรียบร้อย(๒)กางเกงขายาวทรงสุภาพ สีดำ น้ำตาลเข้ม เทาเข้ม หรือกรมท่า(๓)เข็มขัดแบบสุภาพ สีเข้ม(๔)ถุงเท้าสีเดียวกับรองเท้า(๕)รองเท้าทรงสุภาพ หุ้มส้น สีดำ หรือน้ำตาลข้อ๗เครื่องแต่งกายปกติสำหรับนักศึกษาหญิง ควรมีลักษณะดังต่อไปนี้(๑)เสื้อสีขาวหรือสีอ่อน แบบสุภาพ เนื้อผ้าหนาพอควร ไม่มีลวดลาย ตัวเสื้อมีความยาวเพียงพอสำหรับให้กระโปรงทับได้โดยเรียบร้อย(๒)กระโปรงทรงสุภาพ ไม่ผ่าที่ชายกระโปรง สีดำ น้ำตาลเข้ม เทาเข้ม หรือกรมท่าเนื้อผ้าหนาพอควร ไม่มีลวดลาย ความยาวเสมอเข่าหรือต่ำกว่าเข่า(๓)รองเท้าหนังทรงสุภาพ หุ้มส้น สีสุภาพข้อ๘ มหาวิทยาลัยอนุญาตให้นักศึกษาแต่งกายตามระเบียบการแต่งกายของกรมการรักษาดินแดนในวันที่มีการเรียนวิชาทหารข้อ๙มหาวิทยาลัยอนุญาตให้นักศึกษาแต่งกายด้วยชุดปฏิบัติงานโรงฝึกงานชุดปฏิบัติงานในไร่ สวน ฟาร์มชุดปฏิบัติงานในห้องปฏิบัติการสาธารณสุขศาสตร์และชุดปฏิบัติการนักศึกษานิเทศศาสตร์ตามที่ระบุไว้ในข้อ ๑๓ ข้อ ๑๔ ข้อ ๑๕ และข้อ ๑๖ ในเวลาเรียนปกติและในการใช้บริการจากหน่วยงานต่าง ๆของมหาวิทยาลัยในวันที่มีการปฏิบัติงานโรงฝึกงาน ปฏิบัติงานในไร่ สวน ฟาร์มปฏิบัติงานในห้องปฏิบัติการสาธารณสุขศาสตร์ และปฏิบัติงานของนักศึกษานิเทศศาสตร์ข้อ๑๐เครื่องแต่งกายในงานพิธีสำหรับนักศึกษาชาย ให้มีลักษณะดังนี้(๑)เสื้อเชิ้ตสีขาวแขนยาว ไม่มีลวดลาย ปกเสื้อปลายแหลม ผ่าอกตรงโดยตลอดติดกระดุมสีขาว มีกระเป๋าที่ด้านซ้ายตัวเสื้อมีความยาวเพียงพอสำหรับให้กางเกงทับได้โดยเรียบร้อย(๒)เทคไทของมหาวิทยาลัยพื้นสีเทา สีเดียวกับกางเกง ปักตรามหาวิทยาลัย(๓)กางเกงขายาว ทรงสุภาพ สีเทาเข้ม(๔)เข็มขัดหนังสีดำ ความกว้าง ๔ เซนติเมตร หัวเข็มขัดมีเครื่องหมายของมหาวิทยาลัย(๕)ถุงเท้าสีดำ(๖)รองเท้าหนังทรงสุภาพ หุ้มส้น สีดำข้อ๑๑ เครื่องแต่งกายในงานพิธีสำหรับนักศึกษาหญิงให้มีลักษณะดังนี้(๑)เสื้อเชิ้ตสีขาวแขนสั้น ไม่มีลวดลาย ปกเสื้อปลายแหลม ผ่าอกตรงโดยตลอดติดกระดุมโลหะสัญลักษณ์ของมหาวิทยาลัย เนื้อผ้าหนาพอสมควรตัวเสื้อมีความยาวเพียงพอสำหรับให้กระโปรงทับได้โดยเรียบร้อย(๒)เข็มกลัดเสื้อเครื่องหมายมหาวิทยาลัย กลัดเหนือระดับอกด้านซ้าย(๓)กระโปรงทรงสุภาพ ไม่ผ่าที่ชายกระโปรง สีเทาเข้ม เป็นผ้าฝ้ายเนื้อหนาพอควรไม่มีลวดลาย ความยาวปิดเข่า(๔)เข็มขัดหนังสีดำ ความกว้าง ๔ เซนติเมตร หัวเข็มขัดมีเครื่องหมายมหาวิทยาลัย(๕)รองเท้าหนังทรงสุภาพ หุ้มส้น สีดำ ความสูงไม่เกิน ๓ นิ้วข้อ๑๒ชุดปฏิบัติงานในห้องปฏิบัติการเคมี และชีววิทยานักศึกษาชายและนักศึกษาหญิงให้ถือปฏิบัติเหมือนกัน ดังนี้(๑)ให้นักศึกษาสวมชุดปฏิบัติงานทับเครื่องแต่งกายปกติตามที่ระบุไว้ในข้อ ๖ ข้อ ๗ ข้อ๘ ข้อ ๑๓ ข้อ ๑๔ ข้อ ๑๕ และข้อ ๑๖(๒)ชุดปฏิบัติงานเป็นเสื้อสีขาว ปกฮาวาย แขนสั้น ไม่มีลวดลาย ผ่าอกตรงโดยตลอดเนื้อผ้าหนาพอควร ติดกระดุมพลาสติกสีขาว ความยาวของเสื้อคลุมเข่าด้านหน้าที่อกเสื้อด้านบนซ้าย และที่ด้านล่างข้างซ้ายและขวามีกระเป๋าไม่มีฝาปิดแห่งละ ๑ ใบปักชื่อและนามสกุลเป็นภาษาไทยด้วยไหมสีเขียวบนอกเสื้อด้านขวาในตำแหน่งที่สวยงามด้านหลังตัวเสื้อมีจีบหลังพับข้างละ ๓ จีบที่เข็มขัดหลังชายเสื้อด้านล่างผ่าทับกันยาวพอประมาณด้านข้างตะเข็บด้านข้างทั้ง ๒ ข้าง ผ่าตามแนวบริเวณกระเป๋ากางเกงหรือกระโปรงความยาวพอประมาณข้อ๑๓ ชุดปฏิบัติงานในโรงฝึกงานวิศวกรรมพื้นฐานนักศึกษาชายและนักศึกษาหญิงให้ถือปฏิบัติเหมือนกัน ดังนี้(๑)เสื้อเชิ้ต ปกฮาวาย สีกรมท่า แขนสั้น ไม่มีลวดลาย ผ่าอกตรงโดยตลอดเนื้อผ้าหนาพอควร ติดกระดุมสีเดียวกับเสื้อ แขนเสื้อด้านซ้ายมีที่เสียบปากกาด้านหน้าข้างซ้ายส่วนบนมีกระเป๋าไม่มีฝาปิด๑ ใบ บนกระเป๋าปักตรามหาวิทยาลัยตามรูปแบบที่กำหนดข้างขวาส่วนบนปักชื่อและนามสกุลของนักศึกษาพร้อมทั้งสาขาวิชาเป็นภาษาไทยด้วยไหมสีขาวด้านล่างข้างซ้ายและขวามีกระเป๋าจีบข้างละ ๑ ใบด้านหลังมีจีบหลังพับตลาดข้างละ ๑ จีบ มีเข็มขัดหลังพร้อมด้วยกระดุม ๒ เม็ด สีเดียวกับเสื้อ(๒)กางเกงขายาวทรงสุภาพ สีกรมท่า(๓)รองเท้าหนัง ผูกเชือก หัวแข็ง สีดำข้อ๑๔ ชุดปฏิบัติงานในไร่ สวน และฟาร์มนักศึกษาชายและนักศึกษาหญิงให้ถือปฏิบัติเหมือนกัน ดังนี้(๑)เสื้อเชิ้ต ผ้าฝ้าย แขนยาว สีฟ้าอ่อน หรือสีสุภาพ ผ่าอกตรงโดยตลอด ไม่มีลวดลายด้านหน้าข้างซ้ายส่วนบนมีกระเป๋าข้างขวาส่วนบนปักชื่อและนามสกุลของนักศึกษา เป็นภาษาไทยด้วยไหมสีเขียว(๒)กางเกงทรงสุภาพ สีเข้ม ดำ กรมท่า น้ำเงิน น้ำตาล หรือเทาเข้ม(๓)รองเท้าผ้าใบ หรือรองเท้ายาง หรือรองเท้าบู๊ท ทรงและสีสุภาพสำหรับสวมใส่ในบริเวณดินเปียกหรือในคอกสัตว์ ถ้าสวมถุงเท้าด้วยให้ใช้ถุงเท้าสีสุภาพข้อ๑๕ชุดปฏิบัติงานในห้องปฏิบัติการสาธารณสุขศาสตร์นักศึกษาชายและนักศึกษาหญิงให้ถือปฏิบัติเหมือนกัน ดังนี้(๑)เสื้อเชิ้ต ปกฮาวาย สีแดงเลือดหมูแขนสั้น ไม่มีลวดลาย ผ่าอกตรงโดยตลอดเนื้อผ้าหนาพอสมควร ติดกระดุมสีเดียวกับเสื้อ แขนเสื้อด้านซ้ายมีที่เสียบปากกาด้านหน้าข้างซ้ายบนมีกระเป๋าไม่มีฝาปิด๑ ใบ บนกระเป๋าปักตรามหาวิทยาลัยตามรูปแบบที่กำหนดข้างขวาส่วนบนปักชื่อและนามสกุลของนักศึกษาพร้อมทั้งสาขาวิชาเป็นภาษาไทยด้วยไหมสีขาวด้านล่างข้างซ้ายและขวามีกระเป๋าจีบข้างละ ๑ ใบด้านหลังมีจีบหลังพับตลอดข้างละ ๑ จีบ มีเข็มขัดหลังพร้อมด้วยกระดุม ๒ เม็ดสีเดียวกับเสื้อ(๒)กางเกงขายาวทรงสุภาพ สีเข้ม ดำ กรมท่า น้ำตาล หรือเทาเข้ม(๓)รองเท้าทรงสุภาพ หุ้มส้น สีสุภาพข้อ๑๖ ชุดปฏิบัติงานนักศึกษานิเทศศาสตร์นักศึกษาชายและนักศึกษาหญิงให้ถือปฏิบัติเหมือนกัน ดังนี้(๑)เสื้อเชิ้ต ปกฮาวาย สีเขียวแขนสั้น ไม่มีลวดลาย ผ่าอกตรงโดยตลอดเนื้อผ้าหนาพอสมควร ติดกระดุมพลาสติกสีเดียวกับเสื้อแขนเสื้อด้านซ้ายมีที่เสียบปากกาด้านหน้าข้างซ้ายส่วนบนมีกระเป๋าไม่มีฝาปิด ๑ ใบ บนกระเป๋าปักตรามหาวิทยาลัยตามรูปแบบที่กำหนดข้างขวาส่วนบนปักชื่อและนามสกุลของนักศึกษาพร้อมทั้งชื่อสาขาวิชาเป็นภาษาไทยด้วยไหมสีเหลือง(๒)กางเกงขายาวทรงสุภาพ สีเข้ม ดำ กรมท่า น้ำเงิน หรือน้ำตาล(๓)รองเท้าผ้าใบ หรือรองเท้าหนังทรงและสีสุภาพข้อ๑๗ชุดปฏิบัติงานสำหรับการปฏิบัติงานในสถานประกอบการสำหรับนักศึกษาชายและหญิงให้ถือปฏิบัติตามที่สถานประกอบการที่นักศึกษาไปปฏิบัติงานกำหนดข้อ๑๘ หากนักศึกษาแต่งกายไม่สุภาพหรือไม่เป็นไปตามข้อบังคับนี้ มหาวิทยาลัยอาจพิจารณาไม่ให้เข้าเรียน เข้าสอบหรือรับบริการใด ๆ จากหน่วยงานต่าง ๆ ของมหาวิทยาลัยข้อ๑๙ให้อธิการบดีรักษาการตามข้อบังคับนี้และให้มีอำนาจออกประกาศและข้อกำหนดเพื่อปฏิบัติการให้เป็นไปตามข้อบังคับนี้ประกาศ ณ วันที่ ๑๔พฤศจิกายน พ.ศ. ๒๕๔๕คนึง ฦๅไชยนายกสภามหาวิทยาลัยเทคโนโลยีสุรนารีดลธี/พิมพ์๑๑ พฤศจิกายน ๒๕๕๓ปริญสินีย์/ผู้จัดทำ๑๕ พฤศจิกายน ๒๕๕๓นฤดล/ผู้ตรวจ๒ ธันวาคม ๒๕๕๓[๑] ราชกิจจานุเบกษา เล่ม ๑๒๐/ตอนพิเศษ ๗ ง/หน้า ๒๓/๒๐ มกราคม ๒๕๔๖